**Biedrības "LATVIJAS HOKEJA FEDERĀCIJA"**

reģistrācijas Nr. 40008022294,

juridiskā adrese Augšiela 1, Rīga, LV-1009

**KĀRTĒJĀ KONGRESA (BIEDRU SAPULCES)**

**PROTOKOLS Nr. 1 (2025)**

Klātienē, Nacionālajā sporta centrā “Daugava” Rīgā, Augšielā 1

Attālināti, izmantojot elektroniskos saziņas līdzekļus

Zoom tiešsaites platformā

2025. gada 28.martā, plkst. 12:00

**Biedrības "LATVIJAS HOKEJA FEDERĀCIJA"**, turpmāk tekstā – **LHF**, kārtējo kongresu sasaukusi LHF valde Biedrību un nodibinājumu likuma 36.panta pirmās daļas un Statūtu 8.3.punkta noteiktajā kārtībā, biedriem un biedru kandidātiem nosūtot rakstiskus uzaicinājumus 2025. gada 12. martā par kongresu un tās darba kārtību, kā arī ar elektroniskā pasta starpniecību informējusi biedrus un biedru kandidātus par kongresa datumu un darba kārtību. Par kongresa laiku un norises vietu ir paziņots visiem biedrības biedriem un biedrības kandidātiem, saskaņā ar LHF statūtiem un normatīvajiem aktiem.

LHF biedri piedalās kongresā, atkarībā no savām iespējām, klātienē vai attālināti, izmantojot elektroniskos saziņas līdzekļus Zoom tiešsaites platformu.

LHF ģenerālsekretārs **Roberts Pļāvējs** paziņo LHF kongresu par atklātu un aicina uz klusuma brīdi.

LHF prezidents **Aigars Kalvītis** paziņo LHF kongresa biedru dalības reģistrācijas rezultātus.

LHF kopējais biedru skaits uz kongresa dienu ir 53 (piecdesmit trīs) biedri, no kuriem kongresā uz atklāšanu pārstāvēti 37 (trīsdesmit septiņi) LHF biedri jeb 69,81% no kopējā LHF biedru skaita, detalizēts LHF kongresā dalību uz atklāšanas brīdi ņēmušo biedru saraksts pievienots protokola pielikumos Nr.1.1. – 1.3.. Savas tiesības balsot pirms kongresa ir izmantojuši 10 (desmit) biedri, iesniedzot balsojuma veidlapu, iesniegtās balsojuma veidlapas pielikumā Nr. 2. Statūtu 8.7.punkts paredz, ka kongress ir lemttiesīgs, ja tajā piedalās vairāk kā puse no LHF biedriem. Līdz ar to šīsdienas kongress uzskatāma par lemttiesīgu visos izsludinātajos darba kārtības jautājumos.

**A. Kalvītis** ierosina ievēlēt mandātu komisiju trīs locekļu sastāvā, par priekšsēdētāju ievēlot Eviju Šulci un par komisijas locekļiem ievēlot Agri Savieli un Tomu Bluku.

**A. Kalvītis** ierosina par mandātu komisijas skaitlisko sastāvu, personālsastāvu un priekšsēdētāju balsot kopumā. Biedriem citu priekšlikumu nav.

**A. Kalvītis** lūdz visus biedrus vai to pārstāvjus balsot par mandātu komisijas skaitlisko sastāvu, personālsastāvu un priekšsēdētāju.

Pirmā balsojuma rezultāti:

“Par” 37 balsis jeb 100%

“Pret” 0 balsis jeb 0,00%

Nav nodotas 0 balsis.

*Ar 100% balsu ievēlēta mandātu komisija trīs locekļu sastāvā, par mandātu komisijas priekšsēdētāju ievēlot ievēlot Eviju Šulci un par mandātu komisijas locekļiem Agri Savieli un Tomu Bluku.*

**A. Kalvītis** ierosina par kongresa vadītāju ievēlēt Ģirtu Apsīti. Biedriem citu priekšlikumu nav.

**A. Kalvītis** lūdz visus biedrus vai to pārstāvjus balsot par Ģ. Apsīša ievēlēšanu par kongresa vadītāju.

Otrā balsojuma rezultāti:

“Par” 37 balsis jeb 100%

“Pret” 0 balsis jeb 0,00%

Nav nodotas 0 balsis.

*Ar 100% balsu par kongresa vadītāju ievēlēts Ģirts Apsītis.*

Kongresa vadīšanu pārņem Ģirts Apsītis un ierosina par kongresa sekretāri ievēlēt Solvitu Masuli.

**Ģ. Apsītis** aicina visus biedrus vai to pārstāvjus balsot par Solvitas Masule ievēlēšanu par kongresa sekretāri.

Trešā balsojuma rezultāti:

“Par” 37 balsis jeb 100%

“Pret” 0 balsis jeb 0,00%

Nav nodotas 0 balsis.

*Ar 100% balsu par kongresa sekretāri ievēlēta Solvita Masule.*

**Ģ. Apsītis** ierosina, ka pirms darba kārtības jautājumu izskatīšanas biedriem vajadzētu vienoties par jautājumu apspriešanas un lēmumu pieņemšanas kārtību, un iepazīstina visus biedrus un citus klātesošos ar jautājumu apspriešanas un lēmumu pieņemšanas kārtību:

1. Atļauju runāt kongresā dod kongresa vadītājs pēc pieteikuma saņemšanas. Pieteikties un uzdot jautājumus var mutiski vai rakstveidā.
2. Katra runātāja runas garums nedrīkst pārsniegt 3 minūtes. Šis noteikums neattiecas uz personām, kas ziņo par darba kārtības jautājumiem.
3. Runātājs nedrīkst atkāpties no apspriežamā temata.
4. Kad visi debatēs pieteikušies runātāji izteikušies vai beidzies debatēm paredzētais laiks, kongresa vadītājs pasludina debates par izbeigtām.
5. Debašu ilgums katrā darba kārtības jautājumā nedrīkst pārsniegt 20 minūtes.
6. Nepieciešamības gadījumā kongresa vadītājs ir tiesīgs izsludināt pārtraukumu.

**Ģ.Apsītis** jautā, vai ir kādi citi priekšlikumi. Biedriem citu priekšlikumu nav.

Valmieras bērnu sporta skolas pārstāvis **Jānis Sprukts** izsaka priekšlikumu pagarināt laiku debatēm līdz 5 minūtēm un kopējo debašu garumu līdz 30 minūtēm.

**Ģ.Apsītis** aicina biedrus balsot par jautājumu apspriešanas un lēmumu pieņemšanas kārtības apstiprināšanu, ievērojot Jāņa Sprukta priekšlikumu.

Ceturtā balsojuma rezultāti:

“Par” 36 balsis jeb 97,30%

“Pret” 1 balss jeb 2,70%

Nav nodotas 0 balsis.

*Ar 97,30 % balsu apstiprināta sekojoša jautājumu apspriešanas un lēmumu pieņemšanas kārtību:*

1. *Atļauju runāt kongresā dod kongresa vadītājs pēc pieteikuma saņemšanas. Pieteikties un uzdot jautājumus var mutiski vai rakstveidā.*
2. *Katra runātāja runas garums nedrīkst pārsniegt 5 minūtes. Šis noteikums neattiecas uz personām, kas ziņo par darba kārtības jautājumiem.*
3. *Runātājs nedrīkst atkāpties no apspriežamā temata.*
4. *Kad visi debatēs pieteikušies runātāji izteikušies vai beidzies debatēm paredzētais laiks, kongresa vadītājs pasludina debates par izbeigtām.*
5. *Debašu ilgums katrā darba kārtības jautājumā nedrīkst pārsniegt 30 minūtes.*
6. *Nepieciešamības gadījumā kongresa vadītājs ir tiesīgs izsludināt pārtraukumu.*

**Ģ. Apsītis** aicina pāriet pie darba kārtības jautājumu izskatīšanas.

**Ģ. Apsītis** iepazīstina biedrus ar kongresa darba kārtību:

1. LHF biedru un biedru kandidātu apstiprināšana.

2. LHF prezidenta A.Kalvīša atskaites ziņojums.

3. SIA “Hokeja Akadēmija” valdes locekļa E.Bunča atskaites ziņojums.

4. LHF 2024.gada finanšu pārskata apstiprināšana.

5. Revidenta ievēlēšana LHF 2025. saimnieciskās darbības gada revīzijai.

**Ģ. Apsītis** jautā, vai biedriem ir jautājumi, komentāri par izsludināto kongresa darba kārtību.

**Jānis Sprukts** jautā, ja statūtos nav noteikta attālinātā dalība kongresā, kur tas ir regulēts.

**Ģ.Apsītis** informē, ka kārtību par attālināto balsošanu nosaka likums.

**Pirmais darba kārtības jautājums – LHF biedru un biedru kandidātu apstiprināšana.**

**Ģ.Apsītis** iepazīstina ar sagatavoto un kongresam iesniegto lēmuma projektu pirmajā darba kārtības jautājumā, lēmuma projekti pielikumā Nr. 3.

**Ģ.Apsītis** aicina biedrus vispirms secīgi balsot par jauno biedru uzņemšanu, balsojot par katru biedru, un pēc tam lemt par biedru izslēgšanu, un tad balsot par jauno biedru kandidātu uzņemšanu atkal secīgi balsojot par katru biedru kandidātu.

**Jānis Sprukts** izsaka viedokli, ka SIA “Hokeja Pasaule” un SIA “Sporta Lukss” kā biedri neatbilst LHF statūtiem.

**A. Kalvītis** informē, ka LHF valde ir pārbaudījusi minēto biedru kandidātu atbilstību LHF statūtiem un valde ir rekomendējusi minētos biedru kandidātus apstiprināt par biedriem.

**Ģ.Apsītis** jautā, vai ir kādi jautājumi, komentāri par viņiem sniegto informāciju. Biedriem jautājumu nav.

**Ģ.Apsītis** aicina biedrus balsot par Biedrības “Hokeja attīstība Ogres novadā” uzņemšanu par biedru tādā lēmuma redakcijā, kādu to sagatavojusi un kongresam iesniegusi LHF valde.

Piektā balsojuma rezultāti:

“Par” 36 balsis jeb 97,30%

“Pret” 1 balss jeb 2,70 %

Nav nodotas 0 balsis.

*Ar 97,30% balsu apstiprināt LHF biedru kandidātu Biedrības “Hokeja attīstība Ogres novadā”, reģistrācijas Nr. 40008320968, par LHF biedru.*

**Ģ.Apsītis** aicina biedrus balsot par SIA "Hockey Planet Riga" uzņemšanu par biedru tādā lēmuma redakcijā, kādu to sagatavojusi un kongresam iesniegusi LHF valde.

Sestā balsojuma rezultāti:

“Par” 37 balsis jeb 100%

“Pret” 0 balsis jeb 0,00%

Nav nodotas 0 balsis.

Ar 100% balsu *apstiprināt LHF biedru kandidātu SIA "Hockey Planet Riga", reģistrācijas Nr. 40203261726, par LHF biedru.*

**Ģ.Apsītis** aicina biedrus balsot par SIA “Sporta Lukss” uzņemšanu par biedru tādā lēmuma redakcijā, kādu to sagatavojusi un kongresam iesniegusi LHF valde.

Septītā balsojuma rezultāti:

“Par” 36 balsis jeb 97,30%

“Pret” 1 balss jeb 2,70%

Nav nodotas 0 balsis.

*Ar 97,30% balsu apstiprināt šādu LHF biedru kandidātu SIA “Sporta Lukss”, reģistrācijas Nr. 40103087159, par LHF biedru.*

Ģ.Apsītis aicina biedrus balsot par SIA “Hokeja Pasaule” uzņemšanu par biedru.

Astotā balsojuma rezultāti:

“Par” 36 balsis jeb 97,30%

“Pret” 1 balss jeb 2,70 %

Nav nodotas 0 balsis.

*Ar 97,30% balsu apstiprināt šādu LHF biedru kandidātu SIA “Hokeja Pasaule”, reģistrācijas Nr. 40003384159, par LHF biedru.*

**Ģ.Apsītis** informē, ka pēc šī balsojuma jaunuzņemtie biedri ir ieguvuši balsstiesības, tie ir kongresā klātesoši, kā arī sapulcei ir reģistrējies vēl viens esošais biedrs, un līdz ar to, **kongresa aktuālais kvorums ir šāds: kopējais LKF biedrus skaits ir 57 biedri, kongresā piedalās 42 biedri, kuri pārstāv 73,68% no biedru skaita.**

**Ģ.Apsītis** aicina biedrus balsot vienlaicīgi par biedru Biedrības “Sporta Klubs Daugava 2012” un Biedrības “HS Rīga 2003” izslēgšanu no biedru visus tādā lēmuma redakcijā, kādu to sagatavojusi un kongresam iesniegusi LHF valde.

Devītā balsojuma rezultāti:

“Par” 41 balsis jeb 97,62%

“Pret” 1 balss jeb 2,38%

Nav nodotas 0 balsis.

*Ar 97.62% balsu, pamatojoties uz LHF statūtu 5.7. un 6.2.2. punktiem (par nenokārtoto biedru maksām pār pēdējiem 3 (trim) gadiem), izslēgt no LHF Biedru vidus Biedrību “Sporta klubs "DAUGAVA 2012", reģ. Nr. 40008197393, un Biedrību “HS Rīga 2003”, reģ. Nr. 40008211979.*

**Ģ.Apsītis** informē, ka pēc šī balsojuma izslēgtie biedri ir zaudējuši balsstiesības, līdz ar to, kongresa aktuālais kvorums ir šāds: **kopējais LKF biedrus skaits ir 55 biedri, kongresā piedalās 42 biedri, kuri pārstāv 76,36% no biedru skaita.**

**Ģ.Apsītis** aicina biedrus balsot par biedrības “LATVIJAS 3 X 3 HOKEJA FEDERĀCIJA” uzņemšanu par LHF biedra kandidātu tādā lēmuma redakcijā, kādu to sagatavojusi un kongresam iesniegusi LHF valde.

Desmitā balsojuma rezultāti:

“Par” 41 balsis jeb 97,62 %

“Pret” 1 balss jeb 2,38 %

Nav nodotas 0 balsis.

*Ar 97.62% balsu apstiprināt biedrību “LATVIJAS 3 X 3 HOKEJA FEDERĀCIJA”, reģistrācijas Nr.40008311467, par biedra kandidātu.*

**Ģ.Apsītis** aicina biedrus balsot par biedrības "MĀRUPES BĒRNU HOKEJA KLUBS" uzņemšanu par LHF biedra kandidātu tādā lēmuma redakcijā, kādu to sagatavojusi un kongresam iesniegusi LHF valde.

Vienpadsmitā balsojuma rezultāti:

“Par” 42 balsis jeb 100,00 %

“Pret” 0 balsis jeb 0,00%

Nav nodotas 0 balsis.

*Ar 100% balsu apstiprināt biedrību "MĀRUPES BĒRNU HOKEJA KLUBS", reģistrācijas Nr.40008336047, par biedra kandidātu.*

**Otrais darba kārtības jautājums – LHF prezidenta A.Kalvīša atskaites ziņojums.**

**Ģ. Apsītis** dod vārdu LHF prezidentam A. Kalvītim ziņojumam.

**A.Kalvītis** sniedz ziņojumu pielikumā Nr.4.

**Ģ.Apsītis** informē, ka informē, ka lēmuma projekts šajā darba kārtības jautājumā nav nepieciešams un šis darba kārtības jautājums ir informatīvs un lēmumi tajā nav jāpieņem.

**Ģ.Apsītis** jautā, vai ir kādi jautājumi, komentāri.

Biedriem jautājumu, komentāru nav.

**Trešais darba kārtības jautājums - SIA “Hokeja Akadēmija” valdes locekļa E.Bunča atskaites ziņojums.**

**Ģ. Apsītis** dod vārdu SIA “Hokeja Akadēmija” valdes loceklim E.Bunčam ziņojumam.

**E.Bunčs** sniedz ziņojumu pielikumā Nr.4.

**Ģ.Apsītis** informē, ka lēmuma projekts šajā darba kārtības jautājumā nav nepieciešams un šis darba kārtības jautājums ir informatīvs un lēmumi tajā nav jāpieņem.

**Ģ.Apsītis** jautā, vai ir kādi jautājumi, komentāri.

Biedriem jautājumu, komentāru nav.

**Ceturtais darba kārtības jautājums - LHF 2024.gada finanšu pārskata apstiprināšana.**

**Ģ. Apsītis** iepazīstina ar LHF valdes sagatavoto un kongresam iesniegto lēmuma projektu ceturtajā darba kārtības jautājumā, skatīt 3.pielikumā.

**Ģ.Apsītis** jautā, vai ir kādi jautājumi, komentāri.

Biedriem jautājumu, komentāru nav.

**Ģ.Apsītis** debates slēdz un ierosina biedriem balsot par LHF 2024. gada finanšu pārskata apstiprināšanu, tādā lēmuma redakcijā, kādu to sagatavojusi un kongresam iesniegusi LHF valde.

Divpadsmit balsojuma rezultāti:

“Par” 41 balsis jeb 97,62%

“Pret” 1 balss jeb 2,38 %

Nav nodotas 0 balss.

*Ar 97.62% balsu apstiprināt LHF 2024. gada finanšu pārskatu, pielikumā Nr. 5.*

**Piektais darba kārtības jautājums - Revidenta ievēlēšana LHF 2025. saimnieciskās darbības gada revīzijai.**

**Ģ. Apsītis** iepazīstina ar LHF valdes sagatavoto un kongresam iesniegto lēmuma projektu piektajā darba kārtības jautājumā, skatīt 3.pielikumā.

**Ģ.Apsītis** jautā, vai ir kādi jautājumi, komentāri.

Biedriem jautājumu, komentāru nav.

**Ģ.Apsītis** debates slēdz un ierosina biedriem balsot par revidenta ievēlēšana LHF 2025. saimnieciskās darbības gada revīzijai, tādā lēmuma redakcijā, kādu to sagatavojusi un kongresam iesniegusi LHF valde.

Trīspadsmit balsojuma rezultāti:

“Par” 42 balsis jeb 100,00 %

“Pret” 0 balss jeb 00,00 %

Nav nodotas 0 balsis.

*Ar 100.00% balsu ievēlēt par LHF 2025. gada saimnieciskās darbības gada revidentu SIA “Sandra Dzerele un Partneris”.*

Balsu skaitīšanas protokols kopā ar balsojumu atšifrējumu kopā uz 2 (divām) lapām pielikumos Nr. 6.1-6.2.

**Ģ.Apsītis** informē, ka darba kārtības jautājumi ir izskatīti, biedriem papildinājumi un/vai iebildumi pret kongresa gaitu, darba kārtības jautājumu un/vai tās norisi nav. Kongress tiek slēgts plkst. 12:56.

LHF kongresa (biedru sapulces) protokols sagatavots elektroniski un parakstīts ar drošu elektronisko parakstu, kas satur laika zīmogu.

LHF kongresa (biedru sapulces) protokolam pievienoti pavisam 6 (seši) pielikumi, un tie ir šī protokola neatņemama sastāvdaļa:

1. Reģistrācijas rezultāti:
   1. Biedru un to pārstāvju, kuri piedalās kongresā, saraksts uz 4 (četrām) lapām (satur fizisku personu datus);
   2. Biedru kandidātu to pārstāvju, kuri piedalās kongresā, saraksts uz 1 (vienas) lapas (satur fizisku personu datus);
   3. Biedru kandidātu pretendentu un to pārstāvju, kuri piedalās kongresā, saraksts uz 1 (vienas) lapas (satur fizisku personu datus);
2. Desmit biedru balsojuma veidlapas, katra uz 3 (trīs) lapām (elektroniskās datnes, satur fizisku personu datus);
3. Lēmuma projekti uz 2 (divām) lapām;
4. A.Kalvīša ziņojums un E.Bunča ziņojums (prezentācija) uz 29 (divdesmit deviņām) lapām (elektroniskā datne);
5. 2024.gada finanšu pārskats ar revidenta ziņojumu uz 27 (divdesmit septiņām) lapām (elektroniskā datne);
6. Balsošanas rezutlāti:
   1. Balsojumu pirms sapulces apkopojums uz uz 1 (vienas) lapas
   2. Balsu skaitīšanas protokols kopā ar balsojumu apkopojumu uz 1 (vienas) lapas.

Kongresa vadītājs: /parakstīts elektroniski/ Ģirts Apsītis

Kongresa sekretāre (protokoliste): /parakstīts elektroniski/ Solvita Masule

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU